paragraph_text: Potkraj njegove vladavine ipak je došlo do progona kršćana izazvanog provokacijom kršćana koji su uništili Hram vatre. Kad mjesni biskup nije htio nadoknaditi štetu Jezdegerd je pod pritiskom zoroastrijanskih svećenika istupio protiv kršćana. Zbog toga je malo prije njegove smrti došlo do rata s Bizantom koji nijednoj strani nije donio pobjedu i kojega je vrlo brzo završio Jezdegerdov sin i nasljednik Bahram V.